Souax

Souax ta un lugá na Kòrsou. E ta situá na Bandabou, net wèst di e bario di Mahuma den Willemstad.

 Historia 
Panort di Souax ta situá Roi Rincon, un kolonia indígena ku pinturanan riba baranka ku ta data di 4500 te 1500 promé ku Kristu. Asina leu ku ta konosí e pintura ta representa e spornan mas bieu di presensia di hende na Kòrsou. Curaçao Monuments, Rooi Rincon Souax tabata forma parti di plantashi Hato, ku tabata propiedat te 1796 di West Indische Compagnie. Na 1943 August Helmijer a kumpra e plantashi i despues di dividi e área den parsela a bende esakinan. 

Den añanan 1950 Souax a kuminsa lanta komo bario residensial i tabata konsisti di kasnan traha pa su propio doño. E yu di Helmijer a kontinua e parselashon na 1963, sinembargo ofresiendo parsela mas amplio. Motibu pa kual e zona ost di Soaux tin un otro karakter for di e zona west. Na 1976 a instalá tuberia di awa i elektrisidat den e bario. Na 1995 ta legalisá Souax pa asina regla e infrastruktura di e bario.

 Resúmen 
Soaux a konosé un kresementu fuerte di su habitantenan. E gran mayoria ta lokal, pero tin oumento di e imigrantenan di Republika Dominikano i Colombia. E entrada averahe ta mas abou ku e averahe general, sinembargo e bario no ta un bario atrasá. E nivel di edukashon di e habitantenan ta igual na e averahe general di e isla.

Den e área ront di Roi Rincon a traha un parke. Aki tin e dos pos di awa pa e zona i pintura riba baranka di e poblashon indígena. Curaçao Vakantieland, Roi Rincon

Category:Lugá na Kòrsou